আবদুর রহমান জানান, রাত দেড়টার দিকে কক্সবাজার-চট্টগ্রাম মহাসড়কের চকরিয়া উপজেলার হারবাংস্থ ভান্ডারীরডেবা এলাকায় পৌঁছলে তিনটি মোটর সাইকেল যোগে ৭-৮জনের দৃর্বৃত্তদল সামনে এসে পুলিশের হুইসেল বাজিয়ে তাঁর পিকআপ গাড়িটি থামায়। ওইসময় তাঁরা (দুর্বৃত্তরা) নিজেদেরকে র‌্যাব পরিচয় দিয়ে জানতে চান পিকআপ গাড়িতে চোরাই গরু রয়েছে। পরে গাড়ি তল্লাসি করে দেখে কিছু না পেয়ে চালক আবদুর রহমান ও সাথে থাকা সহযোগি দেলোয়ার হোসেনকে মারধর করে তাঁরা। এক পর্যায়ে তাদেরকে গ্রেফতারের ভয় দেখিয়ে গাড়ির টোল বক্সে থাকা ফার্নিসার সামগ্রীর আমদানির ৫৬ হাজার টাকা ও চালক আবদুর রহমানের ম্যানিব্যাগ থেকে নগদ ১৪শত ৮০ টাকা লুটে নেয় দুর্বৃত্তরা।